న్యూఢిల్లీ: అయోధ్యలో రామమందిరం నిర్మించకుండా అడ్డుకునేందుకు కాంగ్రెస్ ఉపాధ్యక్షుడు రాహుల్ గాంధీ రహస్య ఒప్పందం చేసుకున్నట్టు బీజేపీ సీనియర్ నేత జీవీఎల్ నరసింహారావు ఆరోపించారు. బాబ్రీ మసీదు యాక్షన్ కమిటీ కన్వీనర్ జాఫర్యాబ్ జిలానీ, ఎంఐఎం చీఫ్ అసదుద్దీన్ ఒవైసీతో రాహుల్ రహస్యంగా మంతనాలు జరుపుతున్నారన్నారు. రాహుల్ గాంధీ ‘‘బాబ్రీ భక్తుడు, ఖిల్జీకి ఆప్తుడు’’ అంటూ తీవ్రస్థాయిలో ధ్వజమెత్తారు. బుధవారం ఆయన మీడియాతో మాట్లాడుతూ... ‘‘అయోధ్యలో రామ మందిర నిర్మాణాన్ని అడ్డుకునేందుకు ఒవైసీ, జిలానీలతో రాహుల్ జట్టు కట్టారు. రాహుల్ కచ్చితంగా ‘‘బాబర్ భక్తుడు’’.. ‘‘ఖిల్జీకి ఆప్తుడు’’. బాబర్  రామ మందిరాన్ని కూల్చివేస్తే... ఖిల్జీ సోమనాథ్ ఆలయాన్ని దోచుకున్నాడు. ముస్లిం ఆక్రమణదారులైన ఈ ఇద్దర్నీ నెహ్రూ వంశం వెనకేసుకొస్తోంది. ఈ వంశానిది ఎప్పుడూ నయవంచనే..’’ అంటూ నరసింహారావు ఆరోపించారు. సున్నీ వక్ఫ్ బోర్డు, బాబ్రీ మసీదు కేసును వాదిస్తున్న కాంగ్రెస్ సీనియర్ నేత, సీనియర్ అడ్వకేట్ కపిల్ సిబల్.. ఈ కేసుకున్న ప్రాధాన్యత దృష్ట్యా వచ్చే లోక్సభ ఎన్నికల తర్వాత విచారణ చేపట్టాలంటూ సుప్రీం ధర్మాసనాన్ని కోరిన సంగతి తెలిసిందే. ఈ నేపథ్యంలోనే కాంగ్రెస్ నేతలపై జీవీఎల్ తీవ్రస్థాయిలో విరుచుకుపడడం గమనార్హం.
newdhilly: ayodhyalo ramamandiram nirminchakundaa addukunenduku congress upaadhyakshudu rahul gaandhi rahasya oppandam chesukunnattu bgfa seanier netha gvl narasimhaaraavu aaropinchaaru. babri maseedu action commity conveaner jaferyab jilani, mim cheef asaduddin ovaiseetho rahul rahasyamgaa mantanaalu jaruputunnaarannaaru. rahul gaandhi ‘‘babri bhaktudu, khiljiki aaptudu’’ antuu teevrasthaayilo dhvajamettaaru. budhavaaram aayana meediatho maatlaadutuu... ‘‘ayodhyalo raama mandira nirmaanaanni addukunenduku ovis, jilaaneelatoe rahul jattu kattaru. rahul kachitamgaa ‘‘babar bhaktudu’’.. ‘‘khiljiki aaptudu’’. babar  raama mandiraanni koolchivesthe... khilji somanath aalayaanni dochukunnadu. muslim aakramanadaarulaina ee iddarnee nehroo vamsam venakesukostondi. ee vamsaanidi eppuduu nayavanchane..’’ antuu narasimhaaraavu aaropinchaaru. sunnee wakf bordu, babri maseedu kesunu vaadistunna congress seanier netha, seanier advaket kapil sibal.. ee kesukunna praadhaanyata drishtya vache loksabha ennikala tarvaata vichaarana chepattalantu supreem dharmasananni korina sangati telisinde. ee nepathyamlone congress nethalapai gvl teevrasthaayilo viruchukupadadam gamanarham.